ലാമിയ

ആദ്യകാല പുരാണങ്ങളിൽ, പുരാതന ലിബിയയിലെ സുന്ദരിയായ ഒരു രാജ്ഞിയായിരുന്നു ലാമിയ. അവൾ സിയൂസുമായി പ്രണയത്തിലാവുകയും അദ്ദേഹത്തിന്റെ കുട്ടികൾക്ക് ജന്മം നൽകുകയും ചെയ്തു. ഇതറിഞ്ഞ സിയൂസിന്റെ ഭാര്യ ഹേറ, ലാമിയയുടെ മക്കളെ തട്ടിക്കൊണ്ടുപോയി. മക്കളുടെ നഷ്ടം ലാമിയയെ ഒരു ഭ്രാന്തിയാക്കി. പ്രതികാരവും നിരാശയും, ബാധിച്ച ലാമിയ കാണുന്ന എല്ലാ കുട്ടികളെയും തട്ടിയെടുത്ത് വിഴുങ്ങാൻ തുടങ്ങി. ഇത്തരം ക്രൂരമായ പ്രവൃത്തികൾ കാരണം, അവരുടെ ശാരീരിക രൂപം വികൃതവും ബീഭത്സവുമായി മാറി. സിയൂസ് ലാമിയയ്ക്ക് പ്രവചനത്തിന്റെ ശക്തിയും അവരുടെ കണ്ണുകൾ പുറത്തെടുക്കാനും വീണ്ടും തിരുകാനുമുള്ള കഴിവ് നൽകി. ഒരുപക്ഷേ, ഇത് ഉറക്കമില്ലായ്മ കാരണമോ അല്ലെങ്കിൽ ഹീര ശപിച്ചതിനാലോ അല്ലെങ്കിൽ അവൾക്ക് കണ്ണടയ്ക്കാൻ കഴിയാതെ വന്നതിനാലോ ആയിരിക്കാം. അങ്ങനെ അവൾ നഷ്ടപ്പെട്ട തന്റെ മക്കളെയോർത്ത് എപ്പോഴും വ്യാകുലപ്പെടാൻ കാരണമായി. Bell, Robert E., Women of Classical Mythology: A Biographical Dictionary (New York: Oxford UP, 1991), s.v. "Lamia" (drawing upon Diodorus Siculus 22.41; Suidas "Lamia"; Plutarch "On Being a Busy-Body" 2; Scholiast on Aristophanes' Peace 757; Eustathius on Odyssey 1714).

ലാമിയ (ഗ്രീക്ക്: λαμίαι) ഒരു തരം പ്രേതമായും ത്തീർന്നു. യുവാക്കളുടെ ലൈംഗിക തൃഷ്ണ തൃപ്തിപ്പെടുത്താൻ വശീകരിക്കുകയും പിന്നീട് അവരുടെ മാംസം ഭക്ഷിക്കുകയും ചെയ്ത എംപുസായിയുടെ  മറ്റൊരു രൂപമായും അവർ മാറി. ജോൺ കീറ്റ്‌സിന്റെ ലാമിയ എന്ന കവിതയ്ക്ക് ടിയാനയിലെ അപ്പോളോണിയസ് ലാമിയയെ പരാജയപ്പെടുത്തിയതിനെക്കുറിച്ചുള്ള  വിവരണം  പ്രചോദനമായി തീർന്നു.

ലാമിയയിൽ സർപ്പഗുണങ്ങൾ ആരോപിക്കപ്പെട്ടിട്ടുണ്ട്. പുരാതന കാലം മുതലുള്ള പുരാണങ്ങളിലും  പുരാതന ഗ്രന്ഥങ്ങളിലും ലാമിയയായി വിശേഷിപ്പിക്കാവുന്ന സാമ്യങ്ങൾ ചില വ്യാഖ്യാതാക്കൾ  കണ്ടെത്തിയിട്ടുണ്ട്. അവ ഭാഗിക സർപ്പ ജീവികളാണ്. ഡിയോ ക്രിസോസ്റ്റം പറഞ്ഞ "ലിബിയൻ പുരാണത്തിലെ" പകുതി സ്ത്രീയും പകുതി പാമ്പും ആയ മൃഗങ്ങളും ക്രോട്ടോപോസ് രാജാവിന്റെ മകളായ പ്സാമത്തേയോട് പ്രതികാരം ചെയ്യാൻ അപ്പോളോ ആർഗോസിലേക്ക് അയച്ച രാക്ഷസനും ഇതിൽ ഉൾപ്പെടുന്നു.

മുൻ നൂറ്റാണ്ടുകളിൽ, സ്പെയിൻ, പോർച്ചുഗൽ, ലാറ്റിൻ അമേരിക്ക എന്നിവിടങ്ങളിലെ മാതാപിതാക്കൾ പുരാണത്തിലെ പ്രേതസമാന രാക്ഷസനായ കൊക്കോയെ ഉപയോഗിച്ചതുപോലെ, ഗ്രീസിൽ കുട്ടികളെ അനുസരിപ്പിക്കാൻ ഭയപ്പെടുത്തുന്നതിനായി ലാമിയയെ ഉപയോഗിച്ചിരുന്നതായി പറയുന്നു.

അവലംബം

 Bibliography 

Kerényi, Karl (1951), The Gods of the Greeks pp 38–40. Edition currently in print is Thames & Hudson reissue, February 1980, .



വർഗ്ഗം:പുരാണത്തിലെ സ്ത്രീകൾ